Nuorukaisen syyksi luettiin peräti viisi nuorena henkilönä tehtyä raiskausta.

Rikokset tapahtuivat lokakuun 2016 ja viime vuoden elokuun välisenä aikana.

Käräjäoikeus tuomitsi miehen kahden vuoden ja neljän kuukauden vankeusrangaistukseen.

Häntä ei ole aiemmin rikoksesta tuomittu, silti rangaistus on ehdotonta vankeutta.

Suomen laki -kirja suomen laki, lakikirja Jarno Juuti

Rikosaikaan tekijä oli 17-vuotias. Suurin piirtein saman ikäisiä olivat myös teinitytöt joihin hän kohdisti tekonsa.

Etelä-Karjalan käräjäoikeuden vakavimmaksi katsonut teko tapahtui miehen asunnossa, jossa teinityttö oli ollut vieraana.

Uhrin oikeudelle kertoman mukaan hän oli mennyt syytetyn sängylle lepäämään. Syytetty oli sammuttanut valot ja tullut viereen makaamaan.

Nuori nainen jatkaa, että seuraavaksi syytetty yritti suudella. Hän pyysi lopettamaan.

Mies lopettikin suutelemisen, mutta alkoi riisua ensin itseään ja sitten vierastaan. Seuraavaksi mies uhrinsa mukaan totesi, että hänen tulee olla hiljaa.

Riuhtominen ei auttanut

Tyttö pyysi nyt uudestaan syytettyä lopettamaan. Hän totesi, ettei halua tehdä tämän kanssa mitään.

Oikeudessa uhri kertoi, että kiellosta välittämättä mies yhtyi häneen peniksellään. Nuoren naisen mukaan hän yritti tilanteessa riuhtoa itseään irti tilanteesta.

Sitten tyttö meni täysin toimintakyvyttömäksi eikä pystynyt puolustautumaan enempää. Yhdyntä päättyi siemensyöksyyn.

Neljä muuta tekoa olivat astetta lievempiä. Niissä sukupuoliyhteys tapahtui sormella. Nuori mies käytti näissä teoissa hyväkseen nukkuvien uhriensa puolustuskyvytöntä tilaa.

Näissä teoissa uhrina oli toinenkin alaikäinen, mutta 16 vuotta täyttänyt teinityttö.

Uhrit todistivat oikeudelle

Etelä-Karjalan käräjäoikeus katsoo, että kaikki viisi syytettä on näytetty toteen. Rikokset täyttävät raiskauksen tunnusmerkit.

Nuoret naiset todistivat oikeudessa itse asiassaan. Lisäksi oikeus kuuli syytettyä sekä kahta todistajaa.

Käräjäoikeus piti molempien uhrien kertomusta kokonaisuudessaan luotettavana. Nuorten naisten kertomusta tukivat toisen todistajan kertomus että kirjallinen todistelu.

Kirjallinen todistelu oli käytännössä lääkärinlausuntoja, sairauskertomuksia sekä WhatsApp-viestejä.

Miehen kertomus ei ole käräjäoikeuden mukaan yhtä luotettava kuin asiaomistajien. Käräjäoikeuden mukaan syytetty ei kyennyt horjuttamaan muun todistelun näyttöarvoa.

15 800 euron korvaukset

Rikosaikaan nuorukainen oli 17-vuotias, joten rangaistus luettiin viidestä nuorena henkilönä tehdystä raiskauksesta. Tuomittu on Afganistanin kansalainen, mutta hänellä on suomalainen sosiaaliturvatunnus.

Äskettäin 19 vuotta täyttäneen miehen rangaistus on kaksi vuotta ja neljä kuukautta vankeutta. Vankeus on ehdoton miehen ensikertalaisuudesta huolimatta.

Rangaistusta mitatessaan käräjäoikeus otti huomioon sen, ettei mies käyttänyt väkivaltaa, mutta toisaalta sen että vakavimman tekonsa hän teki sukupuolielimellä.

Miehen tulee korvata ensimmäiselle uhrilleen 3400 euroa loukkauksen aiheuttamasta kärsimyksestä. Toiselle uhrilleen hänen tulee maksaa korvausta loukkauksen aiheuttamasta kärsimyksestä 7400 euroa sekä tilapäisestä haitasta 5000 euroa.

Käräjäoikeus käsitteli asian suljetuin ovin lautamieskokoonpanossa. Tuomio ei ole lainvoimainen.